Հայաստանում արդեն 15-րդ տարին է կազմակերպվում դատախաղ-մրցույթի ազգային մրցափուլը` Հայաստանի երիտասարդ իրավաբանների ասոցիացիայի կողմից` Հայաստանի իրավաբանական հիմնադրամի և «ԼԻԳԼ ԸԼԱՅԸՆՍ» իրավաբանական ընկերության հետ համատեղ: Թիմերը նախապես տեղեկանում են մրցույթի կազմակերպիչ «Իրավաբան ուսանողների միջազգային ասոցիացիայի» Վաշինգտոնից ուղարկված խնդրի էությանը, կազմում են և’ հայցվորի, և’ պատասխանողի դերում հանդես գալու համար անհրաժեշտ փաստաթղթերը: Դատախաղի ազգային մրցափուլը բաղկացած է գրավոր և բանավոր փուլերից: Թիմերի աշխատանքները երկու փուլերում էլ ստուգում և գնահատում է 3 դատավոր: Այնուհետև հաղթող թիմը մեկնում է Վաշինգտոն` մասնակցելու միջազգային փուլին: Այսօր մեկնարկեց մրցույթի բանավոր փուլը: